Kamilla Evans

Kami 854-ben.

Mira Evans (húg)

*„Ha valaki szomorú, neked kell lenned a fénynek, aki kivezeti őt a sötétségből. Mosolyognod kell, hogy ő is tudjon újra mosolyogni. Ne hagyd, hogy feleméssze a bánat, és azt meg főképp ne, hogy téged felemésszen. Te egy életvidám kislány vagy, neked az a dolgod, hogy éld az életedet, lehetőleg minél boldogabban. Te képes vagy segíteni az embereken a mosolyoddal. Higgy ebben! Ez egy olyan tulajdonság, ami nem mindenkinek adatik meg. Használd! Tégy meg mindent azért, hogy a körülötted lévők, a számodra fontosak is boldogok lehessenek." - Kami anyja Kaminak az egyik visszaemlékezésben*

Kamilla "Kami" Evans a Felderítő Egység egyik fiatal tagja a FaBi Attack on Titan kalandjában. Az első évad idején a barátnőjével, Mayumi Miurával együtt kadétként vesz részt a trosti ütközetben, és az évad végén az egység hivatalos tagja lesz, Levi Ackerman speciális osztagában. A második évadra már négy éve katona, elismert veteránként kezelik.

## Kinézete

Kami viszonylag alacsony (az időugrás előtt 164-165, utána 167-168 centi körüli) vékony alkatú lány, hosszú, sötétbarna hajjal és zöld szemekkel. A haját jelenleg általában összefonva hordja, hogy ne akadályozza a harcban - a második fejezet elején levágja, így valószínűleg eredetileg jelentősen hosszabb volt. A történet során általában a Felderítő Egység egyenruháját viseli - ezt kiegészít egy pár ujj nélküli, fekete kesztyűvel, amit az édesanyjától kapott, és amik közül a bal oldalira a neve van hímezve, a jobbra pedig a "szabadság" szó.

Az egyensúlyérzéke kiváló, ami segíti a háromdimenziós manőverfelszerelés magas szintű használatában, de az első évadban említi, hogy a testi erőnlétét még van hová fejlesztenie - azt is kijelenti, hogy utál futni. A második évadra ez valószínűleg változott, itt már nem tesz hasonló megjegyzéseket, viszont tudjuk, hogy az időugrás alatt rendszeresen edzett a kiképzésen kívül is.

## Jelleme

Alapvetően vidám természetű lány, rengeteg helyzetben képes mosolyogni és viccelődni, sokszor akkor is, mikor mélyen már kezd összetörni. Intelligens, bátor és segítőkész, a speciális osztag tagjai is gyakorlatilag minden helyzetben számíthatnak rá, és mindig képes gyorsan és talpraesetten cselekedni, ha harcba keverednek. Kalandkedvelő személyiség: ezt támasztja alá az is, hogy egy békés, tulajdonképpen idilli életet hagyott hátra a szabadság iránti vágya miatt.

Azonban Kamira igaz, hogy meglehetősen sértődékeny és hirtelen haragú, nagyon gyorsan képes felfortyanni, és néha kicsit egoista: bár éles helyzetben ez a tulajdonsága nem igazán nyilvánul meg, a társaival szembeni segítőkészsége jellemzően felülírja az énközpontú gondolkodást. Kissé zárkózott is lehet, de közeli barátokkal már képes megnyílni. A történet során kiderül, hogy beszélgetés közben hajlamos csapongani, és ez minél fáradtabb, annál igazabb rá.

Az első évad elején többször úgy tűnik, mintha kicsit irigykedne Mayu ügyességére és erejére: ez eredményez néhány kisebb vitát is köztük. Később azonban rendezik ezeket a kérdéseket, Kami is a sarkára áll - bár a második évadban is megvannak a bizonytalanságai az elszenvedett veszteségek miatt, ezek már nem váltanak ki belőle irigységet. A négy év alatt jelentősen meg is komolyodott, és sokat erősödött lélekben. Ahogy ő fogalmaz "már nem fordul el az első haláleset láttán", és "ha valamit elrontott, belátta, de nem omlott össze tőle".

## Története

### Gyermek és fiatalkora

A Rózsa falon belül született, egy kis földműves faluban, és itt nőtt fel az anyjával és a húgával. Nagyon jó kapcsolatot ápolt a családjával, és viszonylagos jómódban éltek, Kami például említi, hogy "rengeteg könyve volt, hogy a tudásvágyát kielégíthesse", így mondhatni, semmilyen nyomás nem nehezedett rá, hogy megpróbáljon kilépni ebből az életből. Ugyanakkor fiatalkorától hiányzott neki a szabadság érzése, ezért úgy döntött, hogy lemond a korábbi életéről, és csatlakozik a hadsereghez: ekkor még csak tizennégy éves volt. A kiképzés során ismerkedett meg Mayumi Miurával, aki később a legjobb barátnője lett.

### Első évad

A kaland első évadában Kamit mint a 104-es kiképzőegység tagját ismerjük meg, aki közvetlenül a frakcióválasztás előtt áll, amikor áttörik a trosti kaput, és társaival együtt a helyszínre vezénylik őket. Mikasa kapja feladatul, hogy vezesse a csapatot, és a civilek védelmét kapják feladatul: a csatában Mayuval együtt dolgozik, és több titánt is kiiktatnak közösen, bár van egy rövid veszekedésük, mikor a lány megkéri őt, hogy ha bármi történik vele, hagyja hátra. Később tanúja lesz annak is, hogy Eren megsérül, majd átalakul titánná. A csata után, mikor megkondul a visszavonulást jelző harang, vált néhány szót Hange-val is: mivel látja, hogy Erenéket elviszik, aggódik az épségükért.

Később, már a kaszárnyán felkeresi őket Pixis parancsnok, kijelentve, hogy nem ért egyet Erwin terveivel - ezeket egyelőre nem fejti ki a csapatnak - és a kadétok segítségét kéri a megakadályozásában. Kami kezdetben bizonytalan a kérdésben, nem tudja elképzelni, mi történhetett, ami Pixis parancsnokból is ellenérzést vált ki, de végül beleegyezik, hogy csatlakozzon a tervéhez a hatalmas kockázat ellenére. A rövid eltávon azonban, amit előtte kapnak, gyorsan hazautazik, hogy tölthessen egy kis időt a családjával: ekkor vágatja le a haját is. Ezt követően segédkezik Erenék kimentésében, Mayuval és Reinerrel mennek le a börtönbe, hogy kihozzák a fiút, Armint és Mikasát - itt sikerrel hatástalanítja az éppen őrségben álló Marthát. Később egy félmondatban megjegyzi, hogy bár nem a saját szórakozásuk miatt csinálják, de "irtó viccesnek" találja az egész helyzetet.

Később, ahogy a kiszabadítottakkal együtt menekülnek, egy feltehetően a katonai rendőrséghez tartozó speciális egység tagjai beérik őket, és lőfegyverrel támadnának rájuk. Kami itt képtelen rá, hogy ténylegesen megöljön egy másik embert, így a harcban kevésbé aktívan vesz részt - az egyik alkalommal Armin menti meg egy támadástól, amikor egyszerre bűntudata van a tehetetlensége miatt, és kívánja, hogy ne legyen valóság, hogy emberek ellen kényszerül harcolni. Ezután a csapattal együtt a Földalatti városba megy - mikor meghúzzák magukat Levi régi házában ő az egyik, aki a leginkább próbálja fenntartani a rendet a csapat tagjai között. Szétugrasztja a verekedő Erent és Jeant, beszél Mikasával (bár a lány félreértelmezi a szavait, és eléggé megzuhan tőlük), illetve Mayu-val is tisztáznak néhány félreértést. Olyan szempontból is józannak bizonyul, hogy ő az, aki a legnyíltabban felteszi a kérdéseket, amiket Eren óriásalakja felvet, és az ezzel kapcsolatos kockázatokat is megemlíti.

Később az utánuk eredő Felderítők rájuk találnak, és a menekülés közben Kami Kyle-lal kerül szembe. Annak ellenére, hogy hivatalosan harcolnak, lényegében beszélgetés lesz belőle: a többi párossal ellentétben ők csak egy tetőn köröznek, néha megkarcolva egymást, és közben meglepően kellemes hangnemben beszélgetve. Hamarosan egy oldalra is kerülnek, mikor Levi megszegi a parancsot, és az utánuk küldött Felderítők az oldalukra állnak. Mivel mindenki elég rossz állapotban van a harc után, ezért még egyszer visszavonulnak a házba, hogy ellássák a sebeiket, mielőtt a felszínre indulnak. Itt Kami talál egy papírt amire ír egy - némileg Levi által ihletett - mesét, ami miatt Mayu piszkálni is kezdi.

Hamarosan elindulnak a felszín felé - út közben Kami tanúja annak, mikor megjelenik Mayu apja, majd hamarosan el is veszítik, miközben a lányát próbálja védeni. Már addig is erős ellenérzései Martha irányába is mélyülnek, mikor tanúja lesz annak, hogy a lány gondolkodás nélkül kivégez egy katonai rendőrt: később, mikor meghúzzák magukat Reeves menedékében, ezt sikerül tisztáznia vele, miután Martha megosztja vele a történetét. Szintén ebben az időszakban kezdenek kicsit közelebb kerülni egymáshoz Bertolt-tal, akivel lovaglás közben beszélget egy keveset. A Reeves menedékben töltött éjszaka során megpróbál benézni Kyle szemfedője alá, de nem sok sikerrel jár.

Másnap reggel a társaival együtt indulnak a Nőstény Óriás elleni expedícióra - Kamit kezdetben különösen lelkesíti a gondolat, hogy saját lova lesz, majd csalódottan veszi tudomásul, hogy ez nem annyira egyedi eset, mindenkinek jut egy. Mikor beérik az óriást, részt vesz a harcban, és tanúja annak is, mikor Charlotte leszúrja Pixis parancsnokot. Végtelenül dühíti, ami történik, és ismételten mérges magára is, amiért nem tudott segíteni, de Arminnal gyakorlatilag egyidőben jön rá a Nőstény Óriás kilétére. Mikor Kyle visszahozza Levit a sérülése után, Kami az, aki el tudja látni a törött lábát, és lehetővé teszi, hogy ha csak stratégiai emberként is, de a közelben maradjon a végső csata során.

A fal közelében vívott csatában Mayuval együtt Charlotte ellen mennek, és kis híján meg is tudják ölni - Kami sikerrel belevág a nyakszirtjébe, de a nő egy elkeseredett próbálkozás eléri, hogy a vágás ne menjen elég mélyre a megöléséhez. A csatában Charlotte lenyeli Mayut, de a lány nem sebesül meg, így, miután Kami már meggyengítette, Eren és a szintén alakváltó Kyle pedig megölte a nőt, Mikasa sikerrel kivágja a titánból - Kami pedig a kezdeti gyász és pánik után megnyugodva tapasztalja, hogy nem veszítette el a barátnőjét. Szintén megpróbálja megnyugtatni a teljesen összeomlott Kyle-t, aki még nem dolgozta fel, hogy mit tett - valójában azonban kiderül, hogy őt is megrázza az eset, és kiborítja az is, hogy Annie-t se tudták megfelelően elintézni, így a csata után elsírja magát a lova mellett. Ezúttal Mikasa megy oda hozzá, és próbálja talpraállítani, majd, miközben visszalovagolnak a falak mögé, ismételten Bertolt csatlakozik hozzá, és érdeklődik arról, hogy érzi magát. A puccsban mindketten részt vesznek, és a koronázásig tartó pihenőidőszakban is sokat beszélgetnek - a koronázás után jönnek össze, a kapcsolatuk pedig a teljes időugrás alatt tart. A koronázás során a csapat többi tagjával együtt Kamit is kitüntetik, és a Felderítő Egységen belül Levi speciális osztagába kerül.

### Második évad

A második évad elején Kami az osztag többi tagjával érkezik vissza az edzésről a kaszárnyára. A négy év alatt már mind az egység veterán tagjainak számítanak, elismert katonák. Kami az időugrás elején megemlíti, hogy a négy évben rendszeresen járt edzeni Kyle-lal (bár egy idő után nem merte magával rángatni, mert túlságosan kifárasztották Hange kísérletei), illetve sok időt töltött mind Mayu-val, mind Bertolttal, akinek a támogatása rengeteget segített neki. Említi, hogy jó kapcsolatot ápol az osztag többi tagjával is (bár Erennel nem igazán beszél), és különösen sok időt tölt még Reinerrel és Ymirrel is Bertolton keresztül.

A kezdeti jókedvnek sajnos gyorsan véget vet a hír, hogy áttörték a Rózsa falat, és két falvat lerohantak a titánok. Mikor megtudja, hogy az ő faluja is köztük van, mélyen megrázza, de Mayu támogatásával össze tudja szedni magát annyira, hogy azonnal felkészülhessen az indulásra. Miközben a falvak felé tartanak, Mayu-val közösen kiiktatnak néhány titánt, és egyszer megmentik Diether életét is. Mikor az osztag két részre válik, Kami a saját faluja felé indul, és egyike lesz azoknak is, akik elsőként látják az Állatszerű Titánt. Hamarosan kiderül, hogy a falujának státusza kérdéses, az emberek nem alakultak át úgy, mint Connie-é esetén, de nem lehetnek biztosak abban sem, hogy biztonságosan elmenekülhettek, így a lányt továbbra is kínozza a bizonytalanság a családja sorsa miatt. Dieb halála is rádöbbenti, hogy a békés napok elmúltak, és ismételten nincsenek biztonságban. Kyle-lal vált néhány szót, a férfi próbálja biztosítani, hogy meg fogják találni a családját, és később Bertolt is odamegy hozzá, de Kami megállapítja, hogy a fiú az utóbbi időben mintha kicsit visszahúzódóbb lenne vele szemben, és valami megváltozott volna közöttük - rövidesen ezt a gondolatot elhessegeti, azzal, hogy csak a körülmények miatt érzi így. Később még Martha is odamegy hozzá, és biztosítja a támogatásáról.

Hamarosan részt vesz a falon kívülre induló expedíción, aminek az Állatszerű titán követése a célja, és a csapat többi tagjával együtt esik csapdába egy szurdokban. Tanúja annak, mikor Bertolt és Reiner felfedik a kilétüket, és magukkal viszik Tina Weinstockot... a fiú bár hátranéz rá, és láthatóan habozik, de végül elfordul tőle. A csalódás ellenére azonban ismét képes józan maradni, és ő veti fel először az ötletet, hogy az állatvér esetleg átmenetileg el tudja rejteni őket a titánok elől. Segít a tűzifa darabolásában is, és úgy általában, támogatja a csapatot az elkövetkezendő három napban, függetlenül a saját lelkiállapotától.

Miután kiszabadulnak a szurdokból, és kiderül, hogy Historiát elrabolták, Kami kezdetben nem indul a társaival együtt a Földalatti városba. Később viszont, mikor Rod Reiss szervezkedni kezd, és átveszi a politikai hatalmat, Hange őt küldi, hogy vigye meg a hírt. Út közben összetalálkozik Sophie Rinderrel, aki feltehetően a Katonai Rendőrség megbízásából érkezett, és már az Anette Stadtbäumerrel való harc, és Eren elrablása után éri be a csapatot, és értesíti őket az eseményekről. Ekkor kijelenti, hogy felelősséget vállal Sophie-ért, de továbbra is össze van zavarodva és bűntudata van, részben Bertolt árulása, részben a saját tehetetlensége miatt. Miközben elindulnak, hogy kiderítsék mi történt a fiúval és a királynővel, Kyle észreveszi, hogy nem érzi magát jól, és rákérdez a dologra - Kami ekkor nem beszél vele sokat, de a férfi kijelenti, hogy ha véget ér a harc, nem fogja annyiban hagyni.

## Egyéb

* Jelölt volt mind "Az oldal legjobb női karaktere", mind "Az oldal legjobb idézete" versenyben.
* Egy Kyle-lal való beszélgetéséből kiderül, hogy nagyon szereti a tejet (és a kakaót is), de nincs oda a kávéért. Később hozzáteszi, hogy egyiket sem fogyasztja gyakran, tekintve, hogy luxuscikkek.
* A történet során többször említi, hogy Hange Zoe-t a példaképének tekinti.
* A karakterképeit Kyle játékosa rajzolta.